***Atbildes uz jautājumiem iepirkumā ar ID nr.2018/12***

Iepirkumu komisija ir iepazinusies ar uzdotajiem jautājumiem iepirkumā „Kontaktu centra uzstādīšanas un nomas pakalpojuma nodrošināšana SIA “Jūrmalas slimnīcā””, iepirkuma identifikācijas Nr. SIAJS 2018/12 un sniedz sekojošas atbildes:

1. **Jautājums :** Iepirkuma nolikuma 13.5.8 punkta prasība norāda, “*Izpildītājs nodrošina un ir atbildīga par to, lai visi šī līguma ietvaros iegūtie dati tiek apstrādāti tikai saskaņā ar piemērojamajiem datu aizsardzības likumiem un noteikumiem, piemēram, atbilstoši Vispārīgajai datu aizsardzības regulai (ES regulai Nr.2016/679)”.*

Lūdzam precizēt nolikuma 13.5.8.punktu, kā arī papildinot līguma noteikumus ar informāciju par paredzamo fizisko personu datu apstrādi - apstrādājamo datu subjektu kategorijas, datu kategorijas, apstrādes veidus.

**Atbilde:**

Paskaidrojam, ka iepirkuma nolikumā ir norādīti tikai galvenie līguma nosacījumi, pie līguma slēgšanas tiks detalizēti norādīta informācija par paredzamo fizisko personu datu apstrādi - apstrādājamo datu subjektu kategorijas, datu kategorijas, apstrādes veidus. No Nolikumā un tā pielikumos ietvertās informācijas pretendents spēj gūt priekšstatu par paredzamo datu apstrādi.

1. **Jautājums:** Iepirkuma nolikuma 13.5.12 punkts norāda, ka *“Par nekvalitatīvi sniegtiem pakalpojumiem (sastādīts akts) vai pakalpojumu nodrošinošās sistēmas un programmu bojājumu nenovēršanu šajā Līgumā norādītajos termiņos, Izpildītājs maksā Pasūtītājam līgumsodu 10% (desmit procenti) par katru reizi no attiecīgā mēneša nomas maksas.”*

Lūdzam precizēt iepirkuma nolikuma 13.5.12 punktu, definējot kritērijus “nekvalitatīvi sniegtam pakalpojumam”.

**Atbilde:**

Paskaidrojam, ka nekvalitatīvs pakalpojums ir pakalpojums, kas neatbilst noslēgtā līguma, t.sk. tehnisko specifikāciju noteikumiem, un nav saistīti ar Pasūtītāja līgumam neatbilstošu rīcību vai to nav izraisījusi force major (nepārvaramas varas) apstākļi, kā arī pakalpojums netiek nodrošināts tādā apjomā, kā nolīgts. Piemēram, konstatēti kontaktu centra darbības pārrāvumi pakalpojuma sniedzēja vainas dēļ, kas netiek novērsti tehnisko specifikāciju 6.4.punktā noteiktajos termiņos.

1. **Jautājums:** Iepirkuma nolikuma 2.pielikuma “Tehniskā specifikācija” 13. punkts norāda, ka *“Pretendentam jānodrošina Pasūtītāja darbinieku apmācība darbam ar Kontaktu centra sistēmu.”*

Lūdzam precizēt, cik cilvēkstundu nepieciešams nodrošināt darbinieku apmācībām, kā arī lūdzam skaidrot, vai tiks papildus apmaksāta apmācība, ja līguma darbības laikā mainīsies pasūtītāja darbinieki.

**Atbilde:**

Paskaidrojam, ka nepieciešams apmācīt līdz 12 cilvēkiem, orientējošais apmācību ilgums – 4 cilvēkstundas. Papildus apmācības līguma izpildes laikā nav nepieciešamas.